මීට සති කිහිපයකට පමණ පෙර සිට කිසිදු තොරතුරක් නොමැතිව අතුරුදන්ව සිටි අනුරාධපුර ප්‍රදේශයේ පදිංචි තරුණයන්  දෙදෙනා තමන්ට පෙරේදා(18)සවස දුරකථනයෙන් කතාකළ බව ඔවුන්ගේ දෙමාපියන් සදහන් පවසනවා.මෙලෙස අතුරුදන්ව සිටියේ අනුරාධපුර,ඥානික්කුලම,ශ්‍රමදාන මාවතේ පදිංචි එස්.ප්‍රසන්න සඳරුවන්ද සිල්වා(21) සහා අනුරාධපුර,උණගස්වැව ප්‍රදේශයේ පදිංචි කෝදාගොඩ හේවාවිතාරණගේ අභය ප්‍රියන්ත කෝදාගොඩ (20) යන මිතුරන් දෙදෙනෙක්.මොවුන් කොළඹ ,කඩුවෙල ප්‍රදේශයේ ගොඩනැගිලි ඉදිකිරිමේ කටයුතුවල සේවය කරමින් සිට තිබෙනවා.අතුරුදන්වු  එස්.ප්‍රසන්න  සඳරුවන්ද සිල්වා(21) තරුණයා පිළිබදව පසුගිය දෙවැනිදා(02) සිට කිසිදු තොරතුරක් නොමැති බවත්  දුරකථනයද වැඩ නොකළ බවත් ඔහුගේ මව අනුරාධපුර මුලස්ථාන පොලිසියට පැමිණිලි කර තිබුණා.එසේම අතුරුදන්වු අභය ප්‍රියන්ත  කෝදාගොඩ තරුණයා පිළිබදවද ඉකුත් නොවැම්බර් මස (29)වනදායින් පසුව කිසිදු තොරතුරක් නොමැති බවත් දුරකථනයද වැඩ නොකළ බවද ඔහුගේ මව වන ආර්.පි සීලවති මහත්මිය සදහන් කළා.ඒ අනුව දෙපාර්ශවයේ දෙමාපියන් විසින් මේ පිළිබදව  අනුරාධපුර මුලස්ථාන පොලිසියටද පැමිණිලි කර තිබුනා.අනතුරුව පෙරේදා (18)සවස හයට පමණ අතුරුදන්ව සිටි තරුණයින් දෙදෙනා තම දෙමාපියන්ට දුරකථන ඇමතුමක් ලබාදි ඇති අතර එක් අයෙකුගේ දුරකථනයක් අස්ථාන ගතවිම හා අනෙක් අයගේ දුරකථනය කැඩිම නිසා කතා කිරිමට නොහැකිවු බවයි ඔවුන් දෙමාපියන්ට පවසා ඇත්තේ.එසේම හංවැල්ල ප්‍රදේශයේ  සිටින බවද තමන්ට පැවසු බව දෙමාපියන් මාධ්‍ය වෙත කියා තිබෙනවා.ඒසේම මේ  පිළිබදව පොලිසියද දැනුවත් කළ බද දෙමාපියන් පවසනවා.